Държавен вестник, бр. 13, 2014 г., стр. 65

БРОЙ  13	
Д Ъ Р Ж А В Е Н  В Е С Т Н И К 	
СТР.  65  
Чл. 15. Информационният център на 
Министерството на отбраната управлява 
предоставените му имоти, спазвайки разпо­
редбите на Закона за държавната собственост 
и правилника за прилагането му.
Чл. 16. Информационният център на Ми­
нистерството на отбраната бракува и ликви­
дира имущество съгласно изискванията на 
приложимите счетоводни стандарти, Закона 
за счетоводството и съответните нормативни 
актове.
ЗАКЛЮЧИТЕЛНИ РАЗПОРЕДБИ
§ 1. Правилникът се издава на основание 
чл. 60, ал. 2 от Закона за администрацията и 
чл. 5б, ал. 3 от Постановление № 54 на Ми­
нистерския съвет от 2010 г. за приемане на 
Устройствен правилник на Министерството 
на отбраната и за определяне на структури 
на пряко подчинение на министъра на отбра­
ната (обн., ДВ, бр. 27 от 2010 г.; изм. и доп., 
бр. 39 и 104 от 2011 г., бр. 50 и 92 от 2012 г. 
и бр. 8 от 2014 г.).
§ 2. Правилникът влиза в сила от 1 фев­
руари 2014 г.
Министър: 
Ангел Найденов
782
ПРАВИЛНИК
за устройството и дейността на Централнoто 
военно окръжие
Г л а в а  п ъ р в а
ОБЩИ ПОЛОЖЕНИЯ
Чл. 1. С този правилник се уреждат устрой­
ството и дейността на Централното военно 
окръжие (ЦВО) и подчинените му органи 
за водене на военния отчет (ОВВО), както и 
взаимодействието на ЦВО с административ­
ните звена на Министерството на отбраната 
(МО), структурите на пряко подчинение на 
министъра на отбраната, Българската армия 
(БА) и други държавни органи, ведомства и 
организации.
Чл. 2. (1) Централното военно окръжие е 
военно формирование от въоръжените сили, 
структура на пряко подчинение на министъра 
на отбраната със седалище в София.
(2) Централното военно окръжие е второсте­
пенен разпоредител с бюджет към министъра 
на отбраната.
Чл. 3. Дейността на Централното военно 
окръжие се осъществява в съответствие със: 
Закона за отбраната и въоръжените сили на 
Република България (ЗОВСРБ); Правилника 
за прилагане на Закона за отбраната и въоръ­
жените сили на Република България; Закона 
за резерва на въоръжените сили на Република 
България (ЗРВСРБ); Правилника за прилагане 
на Закона за резерва на въоръжените сили на 
Република България; Наредбата за военния 
отчет на български граждани и техника за 
мирно и военно време, приета с ПМС № 167 
от 2012 г.; Наредбата за условията и реда за 
провеждане на мобилизация, приета с ПМС 
№ 211 от 2012 г.; Наредбата за отсрочване на 
запасни и техника-запас от повикване във 
въоръжените сили при мобилизация, приета 
с ПМС № 114 от 2013 г.; Наредба № Н-29 от 
2010 г. за условията и реда за адаптация на 
военнослужещите от Министерството на 
отбра­ната, структурите на пряко подчинение на 
министъра на отбраната и Българската армия 
при освобождаване от военна служба; Кодекса 
на труда; нормативните и административните 
актове на министъра на отбраната.
Г л а в а  в т о р а
ОСНОВНИ ФУНКЦИИ НА ЦЕНТРАЛНО­
ТО ВОЕННО ОКРЪЖИЕ
Чл. 4. Централното военно окръжие:
1. организира воденето на военния отчет 
в мирно и военно време, поддържането и 
съхраняването на регистри, изготвянето на 
военноотчетни документи, административното 
обслужване и предоставянето на услуги на 
българските граждани;
2. участва в комплектуването на въоръ­
жените сили с личен състав в мирно време;
3. популяризира военната професия, обу­
чението във висшите военни училища, обу­
чението на български граждани в курсове 
за начална и специална военна подготовка, 
както и обучението на ресурси от резерва в 
курсове за повишаване на квалификацията и 
за преквалификация;
4. организира набирането и приемането на 
документи на кандидати за: военнослужещи 
във въоръжените сили, за служба в добровол­
ния резерв и за предоставяне на техника-ре­
зерв; обучение във висшите военни училища 
и за курсове по начална и специална военна 
подготовка;
5. осигурява комплектуването със запасни 
и техника-запас за военно време на военно­
временните формирования от въоръжените 
сили и структурите по чл. 50, ал. 2 ЗОВСРБ;
6. извършва анализ на получената инфор­
мация за командите, определени за комплек­
туване със запасни и техника-запас;
7. организира обобщаването на заявените 
мобилизационни потребности от запаса на 
военните формирования от въоръжените сили 
и структурите по чл. 50, ал. 2 ЗОВСРБ;
8. планира, разпределя и възлага изпълне­
нието на мобилизационните задачи на ОВВО;